Dómsmálaráðherra segir að efla þurfi varnir gegn stafrænum glæpum. Þeir tengist oft skipulagðri brotastarsemi sem brugðist verður við.
Eins og fjallað hefur verið um skráðu á annað hundrað manns sig inn á svikasíður sem netsvindlarar settu upp í nafni Landsbankans í síðasta mánuði - og tókst svindlurunum að svíkja rúmlega þrjár milljónir út úr þrjátíu þeirra. Stafrænum glæpum hefur fjölgað og glæpamenn orðnir betri í því að svíkja fólk. Jón Gunnarsson er dómsmálaráðherra.
Þetta er bara viðvarandi ógn orðin í okkar samfélagi, í sjálfu sér tengist oft skipulagðri brotastarfsemi sem við erum líka að glíma við og ég mun ávarpa alveg sérstaklega í haust bæði með lagafrumvörpum og í umræðu vegna þess að við erum í þessari þróun glæpa þar sem snillingar eru að verki hinum megin.
Aðspurður hvort efla þurfi sérstaklega þær deildir innan lögreglunnar sem rannsaki stafræna glæpi segir Jón:
Þetta er bara starfsemi sem við þurfum að efla almennt. Þetta verður viðvarandi ógn. Við þurfum ekki að láta okkur dreyma um það að þetta fari eitthvað af sjálfu sér. Þannig að við þurfum að efla varnir okkar í þessu og ég ítreka það að það á ekki síður við um skipulagða brotastarfsemi sem er mjög vaxandi á Íslandi.
Dómsmálaráðherra segir að efla þurfi varnir gegn stafrænum glæpum. Slíkir glæpir séu orðnir viðvarandi ógn hér á landi.